CELEX: 32018R0413
Language: da
Date: 2018-03-16 00:00:00
Title: Rådets gennemførelsesforordning (EU) 2018/413 af 16. marts 2018 om gennemførelse af artikel 12 i forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia

19.3.2018   
            
            
               DA
            
            
               Den Europæiske Unions Tidende
            
            
               L 75/1
            
         RÅDETS GENNEMFØRELSESFORORDNING (EU) 2018/413
   af 16. marts 2018
   om gennemførelse af artikel 12 i forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia (1), særlig artikel 12,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 26. april 2010 forordning (EU) nr. 356/2010.
            
         
               (2)
            
            
               Den 8. marts 2018 tilføjede De Forenede Nationers Sikkerhedsråds (»UNSC's«) komité, der er nedsat i henhold til FN's Sikkerhedsråds resolution 751 (1992) og 1907 (2009), to personer til listen over personer og enheder, der er omfattet af restriktive foranstaltninger.
            
         
               (3)
            
            
               Bilag I til forordning (EU) nr. 356/2010 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag I til forordning (EU) nr. 356/2010 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. marts 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  EUT L 105 af 27.4.2010, s. 1.
   
      BILAG
      De personer, der er opført på listen nedenfor, tilføjes til listen i bilag I til forordning (EU) nr. 356/2010:
      I.   Personer
      
               
                  16.
               
               
                  Ahmad Iman Ali (alias a) Sheikh Ahmed Iman Ali, b) Shaykh Ahmad Iman Ali, c) Ahmed Iman Ali, d) Abu Zinira)
                  Født: a) cirka 1973, b) cirka 1974.
                  Fødested: Kenya.
                  Nationalitet: Kenya.
                  Dato for FN's opførelse på listen: 8. marts 2018.
                  Andre oplysninger: Internetlink til INTERPOL-UN Security Council Special Notice: https://www.interpol.int/en/notice/search/un/
                  Ahmad Iman Ali blev opført på listen den 8. marts 2018 i henhold til resolution 1844 (2008). Ahmad Iman Ali er en fremtrædende kenyansk al-Shabaab-leder, der har fungeret som gruppens leder i Kenya siden 2012. Han er direktør for gruppens kenyanske afdelings operationer og angriber regelmæssigt kenyanske AMISOM-tropper i Somalia, f.eks. et angreb i januar 2016 på kenyanske AMISOM-tropper i El Adde, Somalia. Ali er også ansvarlig for al-Shabaab-propaganda rettet mod den kenyanske regering og civile, f.eks. et videoklip fra juli 2017, hvor han fremsætter trusler mod muslimer, der gør tjeneste i Kenyas sikkerhedsstyrker. Ud over disse aktiviteter har Ali i perioder også fungeret som hverver for al-Shabaab, med fokus på fattige unge i Nairobis slumkvarterer, og som fundraiser for al-Shabaab, i hvilken forbindelse han har brugt moskéer i et forsøg på at sikre ressourcer. Hans overordnede mål er at destabilisere Kenya ved at true med, planlægge og udføre angreb og opfordre unge muslimer til at deltage i kampe mod Kenyas sikkerhedsstyrker.
               
            
               
                  17.
               
               
                  Abdifatah Abubakar Abdi (alias Musa Muhajir)
                  Født: 15. april 1982.
                  Fødested: Somalia.
                  Nationalitet: Somalia.
                  Adresse: a) Somalia, b) Mombasa, Kenya.
                  Dato for FN's opførelse på listen: 8. marts 2018.
                  Andre oplysninger: Internetlink til INTERPOL-UN Security Council Special Notice: https://www.interpol.int/en/notice/search/un/
                  Abdifatah Abubakar Abdi blev opført på listen den 8. marts 2018 i henhold til resolution 1844 (2008). I 2015 blev Abdifatah Abubakar Abdi sat på den kenyanske regerings terroristliste over kendte eller mistænkte medlemmer af al-Shabaab. Kenyansk politi rapporterer, at Abdi hverver medlemmer for al-Shabaab, som støtter al-Shabaab (en enhed, der er opført på FN's Sikkerhedsråds sanktionsliste vedrørende Somalia og Eritrea) i Somalia, og at han deltager i handlinger, der truer freden, sikkerheden og stabiliteten i Somalia. Han har bl.a. hvervet tre kvinder, der blev anholdt af kenyansk politi, da de forsøgte at passere grænsen til Somalia. Abdi er eftersøgt i forbindelse med angrebet i juni 2014 i Mpeketoni, Kenya, der kostede adskillige menneskeliv, og det menes, at han planlægger yderligere angreb. Abdi, som muligvis fokuserer på operationer uden for Somalia, menes at være bosiddende i Somalia og hverve personer for al-Shabaab med det formål at passere grænsen mellem Kenya og Somalia.